Nyolc forintot dobtak a benzin árán
Mától a benzin átlagára 439 forintra, a gázolajé pedig 435 forintra emelkedett.
Emelte bruttó 8 forinttal a 95-ös benzin és 6 forinttal a gázolaj literenkénti nagykereskedelmi árát a Mol Nyrt. csütörtökön.

Egy hete a Mol 5 forinttal emelte a 95-ös benzin és 3 forinttal a gázolaj literenkénti nagykereskedelmi árát. A mostani emeléssel a 95-ös benzin átlagára 439 forintra, a gázolajé 435 forintra nőtt.

A benzin ára az idén április elején érte el csúcsát, akkor egy liter átlagosan 451 forintba került. A gázolaj január közepén volt a legdrágább, akkor egy liter átlagosan 449 forint volt.

Az autósok 20-25 forintos árkülönbséget is tapasztalhatnak a kutaknál.
gázolaj üzemanyagárak benzin